Forskrift for udførelse af midlertidige bygge- og anlægsaktiviteter 
Sagsfremstilling 
9.      Forskrift for udførelse af midlertidige bygge- og anlægsaktiviteter  
                                                                                                                        Åbent 
Sagsnr.: 326-2013-55619       J.nr.: 09.18.17            Mie Ravn.: 326-2014-15878 
  
[adresse] 
Teknik og Miljø har udarbejdet en forskrift for udførelse af midlertidige bygge- og anlægsaktiviteter i Kalundborg 
Kommune. 
  
En midlertidig bygge- og anlægsaktivitet kan f.eks. være sandblæsning af facader. Hidtil har borgere og 
virksomheder skulle søge kommunen om tilladelse til sandblæsning af en husfacade. Forskriften giver mulighed for, 
at borgere og virksomheder f.eks. kan sandblæse uden forudgående anmeldelse og tilladelse fra kommunen, hvis 
de overholder forskriftens bestemmelser om arbejdstider m.v. 
  
Udover arbejdstider fastsætter forskriften bestemmelser for håndtering af støj, støv og vibrationer fra midlertidige 
bygge- og anlægsaktiviteter.  
  
Ønsker borgere og virksomheder at foretage midlertidige bygge- og anlægsaktiviteter uden for forskriftens rammer 
(f.eks. aktiviteter uden for almindelig arbejdstid) kan de søge Kalundborg Kommune om dispensation fra forskriften. 
Denne mulighed findes også med den nuværende praksis.   
  
Forskriften er en forenkling i forhold til den nuværende praksis, hvor borgere og virksomheder skal anmelde hver 
enkelt midlertidig aktivitet. Derudover vil forskriften lette administrationens sagsbehandling i forbindelse med 
udarbejdelse af tilladelser til midlertidige aktiviteter. 
  
Bestemmelserne for midlertidige bygge- og anlægsaktiviteter fremgår af vedlagte udkast til forskrift.  
  
Lovhjemmel 
Forskriften er udarbejdet i henhold Miljøministeriets bekendtgørelse om miljøregulering af visse aktiviteter nr. 639 af 
13. juni 2012. Det fremgår af bekendtgørelsens § 20, stk. 2, at kommunen kan vedtage en lokal forskrift for 
midlertidige bygge- og anlægsaktiviteter. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at ”Forskrift for udførelse af midlertidige bygge- og anlægsaktiviteter” vedtages. 
  
ØKONOMISKE KONSEKVENSER 
Der er ingen økonomiske konsekvenser. 
  
  
Bilag 
  
  
  
  
Bilag 1 - Udkast til Forskrift for udførelse af midlertidige bygge og 
anlægsaktiviteter 
326-2013-354465 
  
Teknik- og Miljøudvalgets møde den 3. februar 2014: 
Udvalget vedtog at godkende Teknik- og miljøchefens indstilling. 
